31989R2318
L 220/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2318/89 НА КОМИСИЯТА
от 28 юли 1989 година
за изменение на Регламент (ЕИО) № 1764/86 относно минималните изисквания за качество за продуктите на доматена основа, които имат право на производствена помощ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 426/86 на Съвета от 24 февруари 1986 г. относно общата организация на пазара на продукти от преработени плодове и зеленчуци (1), последно изменен с Регламент (ЕИО) № 1125/89 (2), и по-специално член 6, параграф 4 от него,
като има предвид, че небелените домати, цели или нецели (нарязани на парчета или сос за пица), от подпозиция по КН ех 2002 10 бяха включени в списъка на продуктите, които могат да се ползват от производствена помощ, съдържащ се в приложение I, част А на Регламент (ЕИО) № 426/86, с Регламент (ЕИО) № 1125/89 на Съвета; като има предвид, че би трябвало, следователно, да бъдат определени също така минимални стандарти за качеството на въпросните продукти, основаващи се на традиционни и честни производствени процеси; като има предвид, че качествените изисквания, установени с настоящия регламент, представляват допълнителни правила за прилагането на режима за производствена помощ освен разпоредбите, приети с Регламент (ЕИО) № 1599/84 на Комисията от 5 юни 1984 г. относно определянето на правила за прилагането на схемата за помощ за производството на преработени продукти от плодове и зеленчуци (3), последно изменен с Регламент (ЕИО) № 2260/89 (4);
като има предвид, че е необходимо да се измени Регламент (ЕИО) № 1764/86 на Комисията (5);
като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1764/86 се изменя, както следва:
1.
Дял I се заменя със следното:
„ДЯЛ I
Изисквания за белени и небелени домати
Член 3
По смисъла на настоящия регламент „белени домати“ означава:
-
белени замразени домати, цели или нецели,
и
-
белени консервирани домати, цели и нецели, както са определени в член 1 от Регламент (ЕИО) № 1599/84;
„небелени домати“ означава:
небелени консервирани домати, цели и нецели, както са определени в член 1 от горепосочения регламент;
Член 4
1. Само следните съставки могат да се добавят към белените или небелените домати:
-
вода,
-
доматен сок,
-
доматен концентрат,
-
готварска сол (натриев хлорид),
-
натурални подправки, ароматни билки и техните екстракти, и натурални аромати.
Като добавки при производството на белени или небелени домати могат да се използват само лимонена киселина (Е 330) и калциев хлорид (509).
2. Количеството на добавената готварска сол не трябва да надвишава 3 % от нетното тегло, и когато се добавя калциев хлорид, общото съдържание на калциеви йони не трябва да надвишава 0,045 % за целите домати и 0,080 % за нецелите домати. Когато се определя количеството добавена готварска сол, естественото съдържание на хлориди се смята за еквивалентно на 2 % от съдържанието на сухото вещество.
3. Прибавените доматен сок и доматен концентрат отговарят на минималните изисквания, посочени в дял II.
Член 5
1. Белените и небелените домати трябва да бъдат без чужди за продукта аромати и миризми и техният цвят трябва да бъде характерен за използвания сорт, правилно преработен.
2. Белените домати трябва да бъдат практически без кожица. Кожицата на небелените домати трябва да бъде практически цяла. Целите белени и небелени домати трябва да бъдат също така практически без повредени части.
3. Показателят на плесенясване в консервираните домати (доматите и покриващата течност) не трябва да надвишава 50 % положителни полета, а нивото на pH не трябва да надвишава 4,5.
Член 6
1. Счита се, че продуктите са в съответствие с член 5, параграф 2, когато не са надвишени следните допустими отклонения от нормите:
-
повърхностни дефекти: 35 cm2 обща площ,
-
наличие на кожица (белени домати):
-
цели домати: 300 cm2 обща площ,
-
нецели домати: 1 250 cm2 обща площ,
-
липса на кожица (небелени домати):
-
цели домати: 300 cm2 обща площ,
-
не цели домати: 1 250 cm2 обща площ.
Определените допустими отклонения от нормите са за 10 kg нето тегло.
2. За целите на параграф 1:
а)
„повърхностни дефекти“, означава области, в които наранявания по повърхността са проникнали навътре и като резултат от това, контрастират силно по цвят или строеж с нормалната тъкан на домата, и които нормално следва да са били премахнати при преработката;
б)
„кожица“ означава както кожицата, която е прилепнала или не към месестата част на домата, така и кожицата, която е намерена изпаднала в съда.
Член 7
1. По отношение на белените или небелените консервирани домати, доматите и покриващата течност в съда трябва да заемат не по-малко от 90 % от водната вместимост на съда.
2. Изцеденото нетно тегло на целите белени или небелени консервирани домати като средна стойност трябва да бъде поне равно на 56 % от водната вместимост на съда, изразено в грамове.
3. Когато белените или небелените консервирани домати са пакетирани в стъклени съдове, водната вместимост се намалява с 20 ml преди да се изчислят процентите, посочени в параграфи 1 и 2.“
2.
В член 13, параграф 1 от дял IV, думите „белени домати“ се заменят с думите „белени и небелени домати“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент се прилага от 1 юли 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юли 1989 година.